ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Μαΐου 1996 σχετικά με την προσωρινή εφαρμογή συμφωνίας μεταξύ της Ευρωπαϊκής Κοινότητας και των Ηνωμένων Αραβικών Εμιράτων για το εμπόριο κλωστοϋφαντουργικών προϊόντων (96/410/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2,

την πρόταση της Επιτροπής,

Εκτιμώντας:

ότι η Επιτροπή διαπραγματεύτηκε, εξ ονόματος της Κοινότητας, μια διμερή συμφωνία για το εμπόριο κλωστοϋφαντουργικών προϊόντων με τα Ηνωμένα Αραβικά Εμιράτα 7

ότι η συμφωνία θα πρέπει να εφαρμοστεί σε προσωρινή βάση από την 1η Ιανουαρίου 1996, μέχρι την ολοκλήρωση των διαδικασιών που απαιτούνται για τη σύναψή της, με την επιφύλαξη της αμοιβαίας προσωρινής εφαρμογής από τα Ηνωμένα Αραβικά Εμιράτα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο μόνο

Η συμφωνία μεταξύ της Ευρωπαϊκής Κοινότητας και των Ηνωμένων Αραβικών Εμιράτων για το εμπόριο κλωστοϋφαντουργικών προϊόντων, εφαρμόζεται σε προσωρινή βάση από την 1η Ιανουαρίου 1996, μέχρι την επίσημη σύναψή της, με την επιφύλαξη της αμοιβαίας προσωρινής εφαρμογής από τα Ηνωμένα Αραβικά Εμιράτα.

Το κείμενο της μονογραφηθείσας συμφωνίας, επισυνάπτεται στην παρούσα απόφαση.

Βρυξέλλες, 28 Μαΐου 1996.

Για το Συμβούλιο

Ο Πρόεδρος

R. SERRI
ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1996 για την προσαρμογή των διορθρωτικών συντελεστών που εφαρμόζονται από την 1η Αυγούστου, 1η Σεπτεμβρίου, 1η Οκτωβρίου, 1η Νοεμβρίου και 1η Δεκεμβρίου 1995 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες (96/394/Ευρατόμ, ΕΚΑΧ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (ΕΚ, Ευρατόμ, ΕΚΑΧ) αριθ. 2963/95 (2), και ιδίως το άρθρο 13 δεύτερο εδάφιο του παραρτήματος Χ,

Εκτιμώντας:

ότι με τον κανονισμό (ΕΚ, Ευρατόμ, ΕΚΑΧ) αριθ. 579/96 (3) του Συμβουλίου καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1995 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες 7

ότι κατά τους τελευταίους μήνες η Επιτροπή προέβη σε διάφορες προσαρμογές των διορθρωτικών της συντελεστών (4), σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης 7

ότι πρέπει να προσαρμοστούν, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης από 1ης Αυγούστου, 1ης Σεπτεμβρίου, 1ης Οκτωβρίου, 1ης Νοεμβρίου και 1ης Δεκεμβρίου 1995, ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται, για ορισμένες τρίτες χώρες, ανώτερη του 5 % μετά τον τελευταίο καθορισμό,

ΑΠΟΦΑΣΙΖΕΙ:

Άρθρο μόνο

Από 1ης Αυγούστου, 1ης Σεπτεμβρίου, 1ης Οκτωβρίου, 1ης Νοεμβρίου και 1ης Δεκεμβρίου 1995, οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα

Οι ισοτιμίες για τον υπολογισμό αυτών των αποδοχών είναι οι τιμές που χρησιμοποιούνται για την εκτέλεση του γενικού προϋπολογισμού των Ευρωπαϊκών Κοινοτήτων κατά το μήνα που προηγείται των ημερομηνιών που αναφέρονται στο πρώτο εδάφιο.

Βρυξέλλες, 17 Ιουνίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 310 της 22. 12. 1995, σ. 1.

(3) ΕΕ αριθ. L 83 της 2. 4. 1996, σ. 7.

(4) ΕΕ αριθ. L 146 της 20. 6. 1996, σ. 49 έως 59.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Μαΐου 1996 για έγκριση του προγράμματος για την εξέταση των καταλοίπων που υποβλήθηκε από τη Σουηδία (Το κείμενο στη σουηδική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/348/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 86/469/ΕΟΚ του Συμβουλίου, της 16ης Οκτωβρίου 1986, σχετικά με την εξέταση των ζώων και του νωπού κρέατος για την παρουσία καταλοίπων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 4,

Εκτιμώντας:

ότι, με το έγγραφο της 6ης Δεκεμβρίου 1995, η Σουηδία έστειλε στην Επιτροπή πρόγραμμα όπου αναφέρονται τα εθνικά μέτρα που έχουν ληφθεί για την εξέταση των καταλοίπων στις ουσίες που αναφέρονται στο παράρτημα Ι της οδηγίας 86/469/ΕΟΚ 7

ότι η εξέταση του προγράμματος αυτού απέδειξε ότι το εν λόγω πρόγραμμα είναι σύμφωνο με τις διατάξεις της οδηγίας 86/469/ΕΟΚ, και ιδίως το άρθρο 4 παράγραφος 1 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα για την εξέταση των καταλοίπων στις ουσίες που αναφέρονται στο παράρτημα Ι της οδηγίας 86/469/ΕΟΚ που υποβλήθηκε από τη Σουηδία.

Άρθρο 2

Η Σουηδία θεσπίζει τις αναγκαίες νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο της Σουηδίας.

Βρυξέλλες, 24 Μαΐου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 275 της 26. 9. 1986, σ. 36.
ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Απριλίου 1996 περί τροποποιήσεως της αποφάσεως 92/452/ΕΟΚ για την κατάρτιση καταλόγων ομάδων συλλογής εμβρύων και ομάδων παραγωγής εμβρύων οι οποίες είναι εγκεκριμένες σε τρίτες χώρες για εξαγωγή εμβρύων βοοειδών προς την Κοινότητα (Κείμενο που παρουσιάζει ενδιαφέρον για τον ΕΟΧ) (96/312/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, περί ζωοϋγειονομικών όρων οι οποίοι διέπουν το ενδοκοινοτικό εμπόριο και τις εισαγωγές από τρίτες χώρες εμβρύων οικοσίτων ζώων του βοείου είδους (1), όπως τροποποιήθηκε τελευταία από την οδηγία 94/113/ΕΚ (2), και ιδίως το άρθρο 8 παράγραφος 1,

Εκτιμώντας:

ότι η απόφαση 92/452/ΕΟΚ της Επιτροπής (3), όπως τροποποιήθηκε τελευταία από την απόφαση 96/97/ΕΚ (4), ορίζει κατάλογο ομάδων συλλογής εμβρύων και ομάδων παραγωγής εμβρύων οι οποίες είναι εγκεκριμένες σε τρίτες χώρες για εξαγωγή εμβρύων βοοειδών προς την Κοινότητα 7

ότι οι αρμόδιες αρχές των Ηνωμένων Πολιτειών της Αμερικής έχουν γνωστοποιήσει τροποποιήσεις που έχουν επιφέρει στον κατάλογό τους σχετικά με τις ομάδες συλλογής εμβρύων 7

ότι είναι πλέον αναγκαίο να τροποποιηθεί ο κατάλογος των εγκεκριμένων ομάδων όσον αφορά τις Ηνωμένες Πολιτείες της Αμερικής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο μέρος 3 του παραρτήματος της απόφασης 92/452/ΕΟΚ, όσον αφορά τις Ηνωμένες Πολιτείες της Αμερικής:

α) προστίθεται η ακόλουθη ομάδα:

>ΘΕΣΗ ΠΗΝΑΚΑ>

β) απαλείφονται οι ακόλουθες ομάδες:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 22 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 10. 10. 1989, σ. 1.

(2) ΕΕ αριθ. L 53 της 24. 2. 1994, σ. 23.

(3) ΕΕ αριθ. L 250 της 29. 8. 1992, σ. 40.

(4) ΕΕ αριθ. L 23 της 30. 1. 1996, σ. 20.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 26ης Φεβρουαρίου 1996 για το διορισμό αναπληρωματικού μέλους της Επιτροπής των Περιφερειών (96/176/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198 Α,

την απόφαση 94/65/ΕΚ του Συμβουλίου, της 26ης Ιανουαρίου 1994, περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),

Εκτιμώντας ότι μία έδρα αναπληρωματικού μέλους της Επιτροπής των Περιφερειών είναι κενή λόγω παραίτησης του κ. Claudio Carnieri, η οποία κοινοποιήθηκε στο Συμβούλιο στις 16 Ιανουαρίου 1996,

Έχοντας υπόψη την πρόταση της κυβέρνησης της Ιταλίας,

ΑΠΟΦΑΣΙΖΕΙ:

Άρθρο μόνο

Ο κ. Bruno Bracalente διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Claudio Carnieri και για το υπόλοιπο της θητείας του, δηλαδή μέχρι τις 25 Ιανουαρίου 1998.

Βρυξέλλες, 26 Φεβρουαρίου 1996.

Για το Συμβούλιο

Ο Πρόεδρος

S. AGNELLI

(1) ΕΕ αριθ. L 31 της 4. 2. 1994, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Φεβρουαρίου 1996 για την τροποποίηση της απόφασης 94/278/ΕΚ με την οποία καταρτίζεται πίνακας των τρίτων χωρών από τις οποίες τα κράτη μέλη επιτρέπουν εισαγωγές ορισμένων προϊόντων τα οποία υπάγονται στην οδηγία 92/118/ΕΟΚ του Συμβουλίου (Κείμενο που παρουσιάζει ενδιαφέρον για τον ΕΟΧ) (96/166/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/118/ΕΟΚ του Συμβουλίου, της 17ης Δεκεμβρίου 1992, για τον καθορισμό των απαιτήσεων των σχετικών με τη δημόσια υγιεινή και την υγιεινή των ζώων οι οποίες διέπουν το εμπόριο στην Κοινότητα και τις εισαγωγές σε αυτήν προϊόντων τα οποία δεν υπάγονται στις εν λόγω απαιτήσεις οι οποίες ορίζονται σε ειδικούς κοινοτικούς κανόνες που αναφέρονται στο παράρτημα Α του κεφαλαίου Ι της οδηγίας 89/662/ΕΟΚ και, όσον αφορά τους παθογόνους οργανισμούς, που αναφέρονται στην οδηγία 90/425/ΕΟΚ (1), όπως τροποποιήθηκε από την απόφαση 96/103/ΕΚ (2) της Επιτροπής, και ιδίως το άρθρο 10, παράγραφος 2 στοιχείο α),

Εκτιμώντας:

ότι με την απόφαση 94/278/ΕΚ (3), όπως τροποποιήθηκε από την απόφαση 95/444/ΕΚ της Επιτροπής (4), καταρτίζεται πίνακας των τρίτων χωρών από τις οποίες τα κράτη μέλη επιτρέπουν εισαγωγές ορισμένων προϊόντων τα οποία αναφέρονται στην οδηγία 92/118/ΕΟΚ 7

ότι, μεταξύ άλλων προϊόντων, περιλαμβάνονται στον εν λόγω πίνακα πίνακες των τρίτων χωρών από τις οποίες τα κράτη μέλη επιτρέπουν την εισαγωγή ιχθύων και άλλων θαλασσινών με εξαίρεση τα θηλαστικά, τα σαλιγκάρια και τα πόδια βατράχων 7

ότι, μετά την υποβολή αιτήσεων από τις Σεϋχέλλες, το Περού και την Αργεντινή, είναι σκόπιμο να προστεθούν οι Σεϋχέλλες στον πίνακα τον σχετικό με τα γεύματα με βάση τα ψάρια και άλλα γεύματα, το Περού και η Αργεντινή στον πίνακα που αφορά τα σαλιγκάρια και την Αργεντινή στον πίνακα που αφορά τα πόδια των βατράχων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 94/278/ΕΚ τροποποιείται ως εξής:

1. Στο μέρος ΙΙ, Β, προστίθενται οι ακόλουθες γραμμές σύμφωνα με την αλφαβητική σειρά του κωδικού ISO:

«(SC) Σεϋχέλλες».

2. Στο μέρος ΧΙ, προστίθεται η ακόλουθη γραμμή σύμφωνα με την αλφαβητική σειρά του κωδικού ISO:

«(AR) Αργεντινή»

«(PE) Περού».

3. Στο μέρος ΧΙΙ, προστίθεται η ακόλουθη γραμμή σύμφωνα με την αλφαβητική σειρά του κωδικού ISO:

«(AR) Αργεντινή».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 12 Φεβρουαρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 62 της 15. 3. 1993, σ. 49.

(2) ΕΕ αριθ. L 24 της 31. 1. 1996, σ. 28.

(3) ΕΕ αριθ. L 120 της 11. 5. 1994, σ. 44.

(4) ΕΕ αριθ. L 258 της 28. 10. 1995, σ. 67.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1996 για την προσαρμογή των διορθωτικών συντελεστών που εφαρμόζονται από την 1η Φεβρουαρίου 1994 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (96/83/Ευρατόμ, ΕΚΑΧ, ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,

τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΚ) αριθ. 3161/94 (2), και ιδίως το άρθρο 13 δεύτερο εδάφιο του παραρτήματος X,

Εκτιμώντας:

ότι με τον κανονισμό (ΕΚ, Ευρατόμ, ΕΚΑΧ) αριθ. 2356/95 του Συμβουλίου (3) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1994 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης 7

ότι πρέπει να προσαρμοστούν από 1ης Φεβρουαρίου 1994 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται, για ορισμένες χώρες εκτός της Ευρωπαϊκής Ένωσης, ανώτερη του 5 % μετά τον τελευταίο καθορισμό,

ΑΠΟΦΑΣΙΖΕΙ:

Άρθρο μόνο

Από 1ης Φεβρουαρίου 1994 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.

Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφαση, δηλαδή τον Ιανουάριο του 1994.

Βρυξέλλες, 8 Ιανουαρίου 1996.

Για την Επιτροπή

Hans VAN DEN BROEK

Μέλος της Επιτροπής

(1) ΕΕ αριθ. L 56 της 4. 3. 1968, σ. 1.

(2) ΕΕ αριθ. L 335 της 23. 12. 1994, σ. 1.

(3) ΕΕ αριθ. L 241 της 10. 10. 1995, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1995 για την έγκριση του προγράμματος 1996 που υποβλήθηκε από την Ελλάδα σχετικά με τον έλεγχο της εχινοκοκκίασης και για τον καθορισμό του επιπέδου της κοινοτικής χρηματοδοτικής συνεισφοράς (Το κείμενο στην ελληνική γλώσσα είναι το μόνο αυθεντικό) (96/68/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου της 26ης Ιουνίου 1990 για τις δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2) και ιδίως τα άρθρα 32 και 24 παράγραφος 6,

Εκτιμώντας:

ότι το κεφάλαιο 2 του τίτλου ΙΙΙ της απόφασης 90/424/ΕΟΚ προβλέπει ότι η Κοινότητα μπορεί να λάβει μέτρα χρηματοδοτικής συνεισφοράς που αποσκοπούν στην πρόληψη των ζωονόσων 7

ότι η Ελλάδα υπέβαλε πρόγραμμα για τον έλεγχο της εχινοκοκκίασης για το 1996 7

ότι το εν λόγω πρόγραμμα περιλαμβάνεται στο κατάλογο των προγραμμάτων για την πρόληψη των ζωονόσων που δύνανται να λάβουν χρηματοδοτική συνεισφορά από την Κοινότητα το 1996, όπως καθορίστηκε από την απόφαση 95/469/ΕΚ (3) 7

ότι, για να επιτευχθούν οι στόχοι του προγράμματος που επιδιώκει η Κοινότητα όσον αφορά την πρόληψη των ζωονόσων, η χρηματοδοτική συνεισφορά της Κοινότητας πρέπει να καθοριστεί στο 50 % των δαπανών που επιβαρύνουν την Ελλάδα όσον αφορά το πρόγραμμα ελέγχου της εχινοκοκκίασης όπως τροποποιήθηκε στις 16 Νοεμβρίου 1995, μέχρι μέγιστου ποσού 200 000 Ecu 7

ότι η Κοινότητα θα συνεισφέρει χρηματοδοτικά εφόσον τα προβλεφθέντα μέτρα εφαρμοστούν και οι αρχές διαβιβάσουν όλες τις απαραίτητες πληροφορίες εντός της προθεσμίας που έχει ορισθεί 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το πρόγραμμα για τον έλεγχο της εχινοκοκκίασης που υποβλήθηκε από την Ελλάδα εγκρίνεται για την περίοδο από 1ης Ιανουαρίου 1996 έως 31 Δεκεμβρίου 1996.

Άρθρο 2

Η Ελλάδα θα θέσει σε ισχύ την 1η Ιανουαρίου 1996 όλες τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

1. Η χρηματοδοτική συνεισφορά της Κοινότητας καθορίζεται στο 50 % των δαπανών που επιβαρύνουν την Ελλάδα για την εφαρμογή του προγράμματος που αναφέρεται στο άρθρο 1, μέχρι μέγιστου ποσού 200 000 Ecu, για

- επιδημιολογικές έρευνες,

- καταγραφή και έλεγχο των σκύλων,

- εργαστηριακές αναλύσεις,

- θεραπεία των μολυσμένων σκύλων,

- εκστρατείες ενημέρωσης και πληροφόρησης.

2. Η χρηματοδοτική συνεισφορά της Κοινότητας χορηγείται μετά από:

- την υποβολή προς την Επιτροπή τριμηνιαίων εκθέσεων σχετικά με την πρόοδο του προγράμματος και τις σχετικές δαπάνες,

- την υποβολή προς την Επιτροπή, μέχρι την 1η Ιουνίου 1997 το αργότερο, τελικής έκθεσης για την τεχνική εφαρμογή του προγράμματος, συνοδευομένης από έγγραφα που αφορούν τις σχετικές δαπάνες.

Άρθρο 4

Η παρούσα απόφαση απευθύνεται στην Ελληνική Δημοκρατία.

Βρυξέλλες, 14 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 269 της 11. 11. 1995, σ. 26.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1995 που τροποποιεί για τρίτη φορά την απόφαση 95/32/ΕΚ για την έγκριση του αυστριακού προγράμματος εφαρμογής του άρθρου 138 της πράξης περί των όρων προσχωρήσεως της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας (Το κείμενο στη γερμανική γλώσσα είναι το μόνο αυθεντικό) (96/38/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 138,

Εκτιμώντας:

ότι στις 8 Νοεμβρίου 1994, η Αυστρία γνωστοποίησε στην Επιτροπή, σύμφωνα με το άρθρο 143 της πράξης προσχώρησης, το αυστριακό πρόγραμμα για την εφαρμογή του άρθρου 138 σχετικά με τις ενισχύσεις για ορισμένα προϊόντα κατά την περίοδο 1995 έως και 1999 7

ότι το πρόγραμμα αυτό τροποποιήθηκε με επιστολή της 16ης Δεκεμβρίου 1994, εγκρίθηκε με την απόφαση 95/32/ΕΚ της Επιτροπής (1) 7 ότι η εν λόγω απόφαση τροποποιήθηκε από τις αποφάσεις 95/209/ΕΚ (2) και 95/416/ΕΚ (3) 7

ότι στις 16 Νοεμβρίου 1995, η Αυστρία κοινοποίησε στην Επιτροπή, σύμφωνα με το άρθρο 143 της πράξης προσχώρησης, αίτηση έγκρισης από την Επιτροπή, για περαιτέρω τροποποίηση του εν λόγω προγράμματος 7 ότι μετά την αίτηση αυτή έγιναν τροποποιήσεις σύμφωνα με την επιστολή της 13 Δεκεμβρίου 1995 7

ότι η αίτηση αφορά τα οπωροκηπευτικά 7 ότι η αίτηση αυτή αφορά ορισμένα προϊόντα που δεν περιλαμβάνονται στην απόφαση 95/32/ΕΚ 7 ότι στο άρθρο 3, η εν λόγω απόφαση αναφέρεται σε ενδεχόμενες μεταγενέστερες αποφάσεις για τα προϊόντα αυτά που δεν καλύπτει 7 ότι ορισμένα οπωροκηπευτικά θεωρούνται ως μεγάλες καλλιέργειες που περιλαμβάνονται στην απόφαση 95/32/ΕΚ, αλλά για τις οποίες η ενίσχυση στην απόφαση αυτή δεν επαρκεί για να επιτευχθούν οι στόχοι του άρθρου 138 της πράξης προσχώρησης 7 ότι η αίτηση ενισχύσεως υπέρ των εν λόγω προϊόντων είναι σύμφωνη με τις διατάξεις της πράξης προσχώρησης, και ιδίως το άρθρο 138 7 ότι η μορφή της ενισχύσεως με βάση την έκταση συμφωνεί με τις αρχές της νέας κοινής γεωργικής πολιτικής και μπορεί συνεπώς να θεωρηθεί ως ενδεδειγμένη 7 ότι, για τα φρούτα και ορισμένα κηπευτικά, η μέγιστη ενίσχυση από το 1996 μπορεί να καθορισθεί σε μετεγενέστερο στάδιο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/32/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Αυστριακή Δημοκρατία.

Βρυξέλλες, 20 Δεκεμβρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 43 της 25. 2. 1995, σ. 53.

(2) ΕΕ αριθ. L 131 της 15. 6. 1995, σ. 34.

(3) ΕΕ αριθ. L 242 της 11. 10. 1995, σ. 21.

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Νοεμβρίου 1995 για τη σύναψη συμφωνιών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για το εμπόριο ορισμένων προϊόντων χάλυβα (96/8/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,

Εκτιμώντας:

ότι, σύμφωνα με την απόφαση του Συμβουλίου της 13ης Ιουνίου 1994, η Επιτροπή άρχισε διαπραγματεύσεις με τη Ρωσική Ομοσπονδία που κατέληξαν σε συμφωνία σχετικά με το εμπόριο ορισμένων προϊόντων χάλυβα που καλύπτει η συνθήκη για την ίδρυση της Ευρωπαϊκής Κοινότητας Άνθρακα και Χάλυβα 7

ότι η συμφωνία καθορίζει ποσοτικά όρια για τη θέση σε ελεύθερη κυκλοφορία στην Κοινότητα ορισμένων προϊόντων χάλυβα για το 1995 και το 1996,

Μετά από διαβουλεύσεις με τη συμβουλευτική επιτροπή και με την ομόφωνη σύμφωνη γνώμη του Συμβουλίου,

ΑΠΟΦΑΣΙΣΕ ΤΑ ΕΞΗΣ:

Άρθρο 1

1. Εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα η συμφωνία με τη Ρωσική Ομοσπονδία σχετικά με το εμπόριο ορισμένων προϊόντων χάλυβα.

2. Το κείμενο της συμφωνίας επισυνάπτεται στην παρούσα απόφαση (1).

Άρθρο 2

Ο πρόεδρος της Επιτροπής προβαίνει εξ ονόματος της Ευρωπαϊκής Κοινότητας Άνθρακα και Χάλυβα στην κοινοποίηση που προβλέπει το άρθρο 10 παράγραφος 1 της συμφωνίας.

Βρυξέλλες, 21 Νοεμβρίου 1995.

Για την Επιτροπή

Ο Πρόεδρος

Jacques SANTER

(1) Βλέπε σελίδα 25 της παρούσας Επίσημης Εφημερίδας.
ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Φεβρουαρίου 1995 για την αναγνώριση της ομάδας παραγωγών λυκίσκου στην Βόρεια Γαλλία (Το κείμενο στη γαλλική γλώσσα είναι το μόνο αυθεντικό) (95/17/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1351/72 της Επιτροπής της 28ης Ιουνίου 1972 για την αναγνώριση των ομάδων παραγωγών στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3858/87 (2), και ιδίως το άρθρο 2 παράγραφος 2,

Εκτιμώντας:

ότι ο κανονισμός αυτός, στο άρθρο 2 παράγραφος 2, προβλέπει ότι ένα κράτος μέλος μπορεί να εξουσιοδοτηθεί, μετά από αίτησή του, να αναγνωρίσει μια ομάδα της οποίας οι καταχωρηθείσες εκτάσεις περιλαμβάνουν λιγότερα από 60 εκτάρια, εάν οι εκτάσεις αυτές βρίσκονται σε αναγνωρισμένη περιοχή παραγωγής η οποία καλύπτει λιγότερο από 100 εκτάρια 7 ότι μια τέτοια αίτηση έχει υποβληθεί από τις γαλλικές αρχές για την εταιρεία Coopιrative Houblonniθre du Nord, επωνομαζόμενη Coophounord 7

ότι οι παραγωγοί αυτοί, που ανέρχονται σε 16, πληρούν εξάλλου όλους τους άλλους όρους που απαιτούνται από τον κανονισμό (ΕΟΚ) αριθ. 1351/72 για την αναγνώριση μιας αναγνωρισμένης ομάδας παραγωγών 7

ότι για να μην δημιουργηθεί μια κατάσταση ώστε να είναι σε μειονεκτική θέση οι παραγωγοί αυτοί σε σχέση με τους άλλους παραγωγούς της Κοινότητας πρέπει να αποδεχθούμε την αίτηση αυτή 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Λυκίσκου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτείται η Γαλλία να αναγνωρίσει την ομάδα παραγωγών Coophounord δυνάμει του άρθρου 2 παράγραφος 2 του κανονισμού (ΕΟΚ) αριθ. 1351/72.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 2 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 30. 6. 1972, σ. 13.

(2) ΕΕ αριθ. L 363 της 23. 12. 1987, σ. 27.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Ιανουαρίου 1995 για την τροποποίηση της απόφασης του Συμβουλίου της 29ης Μαρτίου 1994 όσον αφορά τη λήψη απόφασης με ειδική πλειοψηφία (95/C 1/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

ΑΠΟΦΑΣΙΖΕΙ:

Άρθρο 1

Στο άρθρο 1 της απόφασης του Συμβουλίου της 29ης Μαρτίου 1994 σχετικά με τη λήψη απόφασης από το Συμβούλιο με ειδική πλειοψηφία (1), ο αριθμός 26 που αναφέρεται στον πρώτο στίχο και ο αριθμός 68 που αναφέρεται στον έκτο στίχο της απόφασης αυτής, αντικαθίστανται από τους αριθμούς 25 και 65 αντίστοιχα.

Άρθρο 2

Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 1η Ιανουαρίου 1995.

Για το Συμβούλιο

Ο Πρόεδρος

A. JUPPΙ

(1) ΕΕ αριθ. C 105 της 13. 4. 1994, σ. 1.